Държавен вестник, бр. 58, 2010 г., стр. 53

БРОЙ  58	
Д Ъ Р Ж А В Е Н  В Е С Т Н И К 	
СТР.  53  
(5) Номиналната стойност на предоставените 
от оператор на работодатели ваучери за храна 
по получена индивидуална квота не може да 
превишава тази индивидуална квота. Предоста­
вянето на ваучери за храна по следваща инди­
видуална квота е възможно, след като изцяло 
е изчерпана предходната индивидуална квота.
(6) Заявлението по ал. 3 и 4 и декларацията 
по ал. 4 се подават в Министерството на финан­
сите по образец съгласно приложения № 3 и 4.
(7) Заповедта по ал. 3 и 4 се издава в срок 
от 5 работни дни от постъпване на заявлението 
за получаване на индивидуална квота. Отказът 
за издаване на заповедта по ал. 3 и 4 се съоб­
щава на оператора в срок от 5 работни дни от 
изтичане на срока по предходното изречение.
(8) Индивидуални квоти се предоставят в по­
следователността на постъпване на заявленията 
до достигане на общия брой на индивидуалните 
квоти, определен в заповедта на министъра на 
финансите по ал. 2, т. 2. Всяка предоставена 
индивидуална квота има уникален номер.
(9) Когато към 31 декември оператор не е 
изчерпил изцяло получена индивидуална квота, 
той има право да предоставя на работодатели 
ваучери за храна по тази квота през следващи 
години до изчерпването є. Операторът по из­
речение първо има право да подаде заявление 
за получаване на първа индивидуална квота 
по ал. 2 само когато номиналната стойност 
на предоставените от него на работодатели 
ваучери за храна по последно получената ин­
дивидуална квота превишава 80 на сто от тази 
индивидуална квота.
(10) За целите на предоставяне на инди­
видуални квоти свързаните лица се считат за 
едно лице.
(11) Не се предоставя индивидуална квота на:
1. оператор, на който е издадена заповед 
за отнемане на разрешение за извършване на 
дейност като оператор на ваучери за храна, до 
изтичане на срока по чл. 11, ал. 4;
2. оператор, който е свързано лице с оператор, 
на който е издадена заповед за отнемане на 
разрешение за извършване на дейност като опе­
ратор на ваучери за храна на основание чл. 11, 
ал. 1, т. 4, до изтичане на 2 години от датата 
на заповедта за отнемане на разрешението;
3. оператор, получил разрешение за из­
вършване дейност като оператор на ваучери 
за храна по реда на тази наредба, за годината 
на издаване на разрешението.
(12) На официалните интернет страници на 
Министерството на финансите и на Национал­
ната агенция за приходите се публикува текущо:
1. списък на лицата, получили разрешение 
за осъществяване на дейност като оператор на 
ваучери за храна;
2. списък на лицата, на които е издадена за­
повед за отнемане на разрешение за извършване 
на дейност като оператор на ваучери за храна;
3. броят на предоставените индивидуални 
квоти на операторите;
4. броят на оставащите индивидуални квоти 
до изчерпване на общата годишна квота по ал. 1.“
§ 4. В чл. 17 се създава ал. 5:
„(5) При промяна на одобрен образец на 
ваучер за храна операторът е длъжен да пре­
достави на Министерството на финансите новия 
образец на ваучер за храна. Министърът на 
финансите в срок от 10 работни дни одобрява 
новия образец на ваучер за храна, при условие 
че са изпълнени изискванията на тази наредба.“
§ 5. В чл. 18 се правят следните изменения 
и допълнения:
1. В ал. 2, т. 2 накрая се добавя „в случаите 
по чл. 11, ал. 5“.
2. Създава се ал. 4.
„(4) С изключение на случаите по чл. 11, 
ал. 5 предоставени ваучери за храна от опера­
тор на работодател не подлежат на връщане.“
§ 6. В чл. 22, ал. 2 се правят следните из­
менения и допълнения:
1. В т. 3 накрая се добавя „определена в 
левове“.
2. Създава се т. 9:
„9. уникалния номер на получената от 
оператора индивидуална квота, по която е 
предоставен ваучерът за храна“.
§ 7. В чл. 23 ал. 3 се отменя.
§ 8. В § 1 от допълнителната разпоредба се 
създават т. 9 – 13:
„9. „Обща годишна квота“ е общата но­
минална стойност на ваучерите за храна за 
съответната година, които операторите могат 
да предоставят на работодатели при условията 
на тази наредба. 
10. „Индивидуална квота“ е номиналната 
стойност на ваучерите за храна, които опера­
тор може да предостави на работодатели по 
тази квота.
11. „Първа индивидуална квота“ е първо­
началната индивидуална квота, получена от 
оператор за съответната календарна година.
12. „Следваща индивидуална квота“ е всяка 
следваща индивидуална квота за съответната 
календарна година, получена от съответния 
оператор след първата индивидуална квота.
13. „Свързани лица“ са лицата по смисъла 
на § 1, т. 3 от допълнителните разпоредби на 
Данъчно-осигурителния процесуален кодекс.“
§ 9. Създават се приложения № 3 и № 4:
„Приложение № 3
към чл. 12, ал. 3 и 4 
	
ДО
	
МИНИСТЪРА НА ФИНАНСИТЕ 
	
МИНИСТЕРСТВО НА ФИНАНСИТЕ
	
ГР. СОФИЯ 1000
	
УЛ. Г. С. РАКОВСКИ 102
Министерство на финансите: Вх. № ../...
З А Я В Л Е Н И Е
от .............................................................................
(име: собствено, бащино, фамилно)
ЕГН/ЛНЧ ...............................................................
в качеството си на .................................................